pythainlp/thai-wiki-dataset-v3 huggingface dataset:
ระบบไฟฟ้า 3 เฟส

ระบบไฟฟ้า 3 เฟส เป็นวิธีการจ่ายไฟฟ้ากระแสสลับและพลังงานผ่านระบบกริดไฟฟ้าที่เป็นที่นิยมมากที่สุดในโลก ระบบนี้เป็นหนึ่งในระบบหลายเฟสที่ใช้บ่อยในการให้พลังงานแก่มอเตอร์ไฟฟ้าและโหลดต่าง ๆ ที่ต้องใช้กำลังไฟฟ้าเป็นจำนวนมาก
ระบบ 3 เฟสมีประสิทธิภาพมากกว่าระบบ 2 เฟสเนื่องจากระบบ 3 เฟสสามารถจ่ายกระแสไฟฟ้าได้มากกว่าเมื่อทั้งคู่มีจำนวนวัสดุตัวนำไฟฟ้าเท่ากัน ระบบ 2 เฟสคิดค้นโดย กาลิเลโอ เฟอร์ราริส, มีฮาอิล โดลิโว-โดโบรโวลสกี, โยนาส เวนสตรอม, จอห์น ฮอปกินสัน, และ นิโคลา เทสลา ในช่วงปลายศตวรรษที่ 19
== อ้างอิง ==
พลังงานไฟฟ้า
วิศวกรรมไฟฟ้า
ยูลออลเวส์ไฟนด์ยัวร์เวย์แบ็กโฮม

"ยูลออลเวส์ไฟนด์ยัวร์เวย์แบ็กโฮม" (You'll Always Find Your Way Back Home) เป็นเพลงแนวคันทรีป็อป แต่งขึ้นสำหรับภาพยนตร์ปี ค.ศ. 2009 เรื่อง  เดอะมูฟวี เพลงขับร้องโดยแฮนนาห์ มอนทานา ตัวละครที่รับบทโดยไมลีย์ ไซรัส เพลงฉบับคาราโอเกะถูกรวมอยู่ในชุดรวมคาราโอเกะประกอบภาพยนตร์ด้วย เพลงเป็นแนวคันทรีป็อปและป็อปร็อก ในด้านเนื้อร้อง เพลงเล่าเกี่ยวกับการอยู่ติดดินและกลับสู่รากเหง้าของตน
เพลงประสบความสำเร็จใจด้านการตอบรับจากในภาพยนตร์ ในเชิงพาณิชย์ "ยูลออลเวส์ไฟนด์ยัวร์เวย์แบ็กโฮม" ได้รับการตอบรับระดับค่าเฉลี่ยถึงต่ำในหลาย ๆ ประเทศ เมื่อเทียบกับงานอื่น ๆ ของไซรัสในนามมอนทานา เพลงขึ้นอันดับในชาร์ตคะเนดียนฮอต 100 ที่อันดับ 36 เนื้อเรื่องในมิวสิกวิดีโอเกิดขึ้นเวลาเดียวกันกับเนื้อเรื่องในภาพยนตร์แฮนนาห์ มอนทานา: เดอะมูฟวี
== อ้างอิง ==
เพลงในปี พ.ศ. 2552
เพลงที่แต่งโดยเทย์เลอร์ สวิฟต์
พระนางชีนโบ่แม

พระนางชีนโบ่แม (ရှင်ဘို့မယ်, ) เป็นพระมเหสีในกษัตริย์แห่งอาณาจักรอังวะถึง 5 พระองค์ พระนางชีนโบ่แมเป็นพระมเหสีที่มีความงดงามทำให้เป็นที่โปรดปรานของพระเจ้าฝรั่งมังฆ้อง กษัตริย์พระองค์ที่ 4 จึงได้รับการสถาปนาเป็นพระอัครมเหสีเมื่อ ค.ศ. 1407 ต่อมาได้เป็นที่โปรดปรานของพระเจ้าฝรั่งมังศรี กษัตริย์พระองค์ที่ 5 พระราชโอรสของพระเจ้าฝรั่งมังฆ้อง กระทั่งพระนางเชงสอบูได้เข้ามาเป็นพระมเหสีเมื่อ ค.ศ. 1424
ในเดือนพฤศจิกายน ค.ศ. 1425 พระนางชีนโบ่แมมีส่วนเกี่ยวข้องกับการสวรรคตของพระเจ้าฝรั่งมังศรี ต่อมาพระนางได้อภิเษกกับพระเจ้ามี่นละแง กษัตริย์พระองค์ที่ 6 ซึ่งเป็นพระราชโอรสองค์ใหญ่ของพระเจ้าฝรั่งมังศรี อีก 3 เดือนต่อมาพระนางได้วางยาพิษปลงพระชนม์องค์ยุวกษัตริย์เพื่อให้ชู้รักคือเจ้าฟ้ากะเล่เจ้ตองโญขึ้นสืบราชบัลลังก์แห่งอังวะ และอีกครั้งที่พระนางได้เป็นพระอัครมเหสี ต่อมาในเดือนพฤษภาคม ค.ศ. 1526 พระเจ้ากะเล่เจ้ตองโญถูกโม่ญี่นตะโด้แห่งเมืองโม่ญี่นโค่นราชบัลลังก์ พระองค์ได้สถาปนาพระนางชีนโบ่แมเป็นพระมเหสีรอง
==อ้างอิง==
ราชวงศ์อังวะ
ออสบอร์น เรย์โนลส์

ออสบอร์น เรย์โนลส์ (Osborne Reynolds; 23 สิงหาคม ค.ศ. 1842 – 21 กุมภาพันธ์ ค.ศ. 1912) เป็นนักฟิสิกส์ชาวบริติช เกิดที่เมืองเบลฟาสต์ เป็นบุตรของออสบอร์น เรย์โนลส์ ผู้พ่อกับเจน ไบรเออร์ (นามสกุลเดิม ฮิกแมน) ต่อมาครอบครัวของเขาย้ายไปอยู่ที่เมืองแดดัมในมณฑลเอสเซกซ์ เรย์โนลส์สนใจด้านกลศาสตร์ตั้งแต่เด็กเนื่องจากบิดาเป็นครูใหญ่และนักบวช รวมถึงเป็นนักคณิตศาสตร์ผู้สนใจในวิชากลศาสตร์ เมื่อเป็นวัยรุ่น เรย์โนลส์ทำงานที่โรงผลิตเรือของเอ็ดเวิร์ด เฮย์ส ทำให้เขามีความรู้ด้านพลศาสตร์ของไหล
ต่อมาเรย์โนลส์เข้าเรียนด้านคณิตศาสตร์ที่วิทยาลัยควีนส์ในเคมบริดจ์ หลังเรียนจบเขาทำงานเป็นวิศวกรโยธา ก่อนดำรงตำแหน่งศาสตราจารย์ด้านวิศวกรรมศาสตร์ที่มหาวิทยาลัยวิกตอเรียแมนเชสเตอร์ (ปัจจุบันเป็นส่วนหนึ่งของมหาวิทยาลัยแมนเชสเตอร์) ในปี ค.ศ. 1868 เรย์โนลส์ดำรงตำแหน่งนี้จนกระทั่งเกษียณในปี ค.ศ. 1905
เรย์โนลส์มีผลงานหลายอย่างที่เกี่ยวข้องกับพลศาสตร์ของไหล เช่น เลขเรย์โนลส์ ซึ่งเป็นอัตราส่วนระหว่างแรงเฉื่อยกับแรงหนืด, สมการเรย์โนลส์ในทฤษฎีการหล่อลื่น, ความเค้นเรย์โนลส์ เป็นต้น
เรย์โนลส์ได้รับเลือกให้เป็นภาคีสมาชิกราชสมาคมแห่งลอนดอนในปี ค.ศ. 1877 ต่อมาในปี ค.ศ. 1888 เขาได้รับเหรียญรอยัล เรย์โนลส์เสียชีวิตด้วยโรคไข้หวัดใหญ่ที่เมืองวอตชิต มณฑลซัมเมอร์เซตในปี ค.ศ. 1912
== อ้างอิง ==
== แหล่งข้อมูลอื่น ==
บุคคลจากเบลฟาสต์
นักฟิสิกส์ชาวสหราชอาณาจักร
วิศวกรชาวสหราชอาณาจักร
ภาคีสมาชิกราชสมาคมแห่งลอนดอน
เสียชีวิตจากไข้หวัดใหญ่
ศิษย์เก่าจากมหาวิทยาลัยเคมบริดจ์
ศิษย์เก่าจากมหาวิทยาลัยแมนเชสเตอร์
อาการกลัวเลขสี่

อาการกลัวเลขสี่ (tetraphobia) คืออาการกลัวในการพบเห็นจำนวน 4 และหลีกเลี่ยงที่จะใช้มัน ซึ่งเป็นความเชื่องมงายชนิดหนึ่งและเกี่ยวข้องกับอาการกลัวจำเพาะวันศุกร์ที่สี่ ศัพท์คำนี้มีการใช้เป็นครั้งแรกโดย อิซาดอร์ คอเรียต ในหนังสือ แอบนอร์มัล ไซคอลอจี (จิตวิทยาผิดปรกติ) 
== ประวัติ ==
เลข 4 (四; accounting 肆; พินอิน sì) ถือเป็นเลขอวมงคลของจีนเนื่องจากเป็น["ความตาย" (死
การชำระบัญชี

ในกฎหมายและธุรกิจสหราชอาณาจักร สาธารณรัฐไอร์แลนด์และสหรัฐ การชำระบัญชี (liquidation) เป็นกระบวนการอันนำมาซึ่งจุดสิ้นสุดของบริษัท มีการแบ่งสินทรัพย์และทรัพย์สินใหม่ "การชำระบัญชี" บ้างเรียก การเลิกกิจการ (winding-up) หรือการเลิกบริษัทจำกัด (dissolution) แม้คำว่า "การเลิกบริษัทจำกัด" ทางเทคนิคหมายถึงการชำระบัญชีขั้นสุดท้าย กระบวนการชำระบัญชียังเกิดเมื่อกรมศุลกากร ซึ่งเป็นเจ้าพนักงานหรือหน่วยงานในประเทศหนึ่ง ๆ ซึ่งมีหน้าที่เก็บและรักษาอากรศุลกากร ตัดสินการคำนวณหรือชี้ชัดสุดท้ายซึ่งอากรหรือการคืนอากรที่ได้เมื่อเข้าประเทศ โดยการชำระบัญชีอาจเป็นโดยบังคับหรือโดยสมัครใจก็ได้
นอกจากนี้ คำว่า "การชำระบัญชี" บางครั้งใช้เมื่อบริษัทต้องการลบสินทรัพย์บางส่วนของบริษัทเอง ตัวอย่างเช่น ใช้เมื่อบริษัทขายปลีกต้องการปิดร้านค้า บริษัทที่จะปิดจะขายแก่บริษัทซึ่งมีความชำนาญพิเศษเรื่องการชำระบัญชีร้านค้า แทนที่จะพยายามปิดการขายเอง
กฎหมายพาณิชย์
การล้มละลาย
โอลิฟ เบิร์น

โอลิฟ เบิร์น (Olive Bryne) หรือนามปากกา โอลิฟ ริชาร์ด (1904-1985) เป็นแม่บ้านชาวอเมริกัน อนุภรรยาของ วิลเลียม เมาล์ตัน มาร์สตัน เธออาศัยอยู่รวมกันกับเขาและภรรยาเอลิซาเบธ ฮาโลเวย์ มาร์สตัน และได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา
== ประวัติ ==
โอลิฟ เบิร์น และ วิลเลียม เมาล์ตัน มาร์สตันพบกันครั้งแรกในปีค. ศ. 1925  ในขณะที่เธอเรียนปี4 อยู่ที่มหาวิทยาลัยทัฟส์ โดยมาร์สตันเป็นอาจารย์วิชาจิตวิทยาของเธอ หลังจากนั้นไม่นาน เธอก็ได้ทำงานเป็นผู้ช่วยวิจัยของเขา โอลีฟแนะนำให้มาร์ตันได้รู้จักกับ เบบี้ปาร์ตี้ของสโมสรนักเรียนหญิง(sorority) ในงานนักเรียนหญิงปึ1 ต้องแต่ตัวเป็นเด็กทารกและได้รับการปฏิบัติเหมือนเด็ก ๆที่ซึ่งมาร์สตันได้ทำการทดลองเกี่ยวกับปฏิกิริยาของมนุษย์ต่อพลังอำนาจ
โอลิฟ เบิร์น เป็นลูกสาวของ อิเทล เบิร์น ผู้เปิดคลินิคคุมกำเนิดแห่งแรกในสหรัฐอเมริกากับน้องสาวเขา มาร์กาเรต แซงเกอร์
== ความสัมพันธ์ ==
โอลิฟมีส่วนเกี่ยวข้องกับทั้งวิลเลียม เมาล์ตัน มาร์สตันและภรรยาของเขา ในความสัมพันธ์แบบ polyamory ผู้หญิงทั้งสองคนต่างมีลูกให้มาร์สตันในขณะที่อาศัยอยู่ด้วยกัน เอลิซาเบธ ตั้งชื่อลูกสาวของเธอว่าโอลิฟ ตามเบิร์นและ หลังจากที่มาร์สตัน ทั้งเอลิซาเบธและโอลิฟก็ยังอาศัยอยู่ด้วยกัน เพื่อเลี้ยงลูกของทั้งคู่กับมาร์ตัน ทั้งเอลิซาเบธและโอลิฟนับ "เป็นตัวอย่างของคตินิยมสิทธิสตรีในสมัยนั้น" พวกเขาบอก ผู้สำรวจสำมะโนประชากรว่าโอลีฟน้องสาวหม้ายของสามี
โอลิฟมีลูกชายสองคนกับ มาร์สตัน ชื่อว่าเบิร์นและดอน
== วันเดอร์วูแมน ==
ในหนังสือ ประวัติศาสตร์ลับของสาวน้อยมหัศจรรย์ เขียนโดยจิว เลอร์ปอร์ โอลิฟได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา  สำหรับลักษณะภายนอกของวันเดอร์วูแมน แต่ตัวมาร์ตันเองบอกเพียงแค่ว่ากำไรคู่ที่โอลิฟใส่บ่อย ๆ นั้นจะเป็นของสำคัญในหนังสือการ์ตูน
== ในภาพยนตร์ ==
ชีวิตของโอลิฟ เบิร์นได้ถูกนำมาสร้างเป็นภาพยนตร์เรื่อง Professor Marston and the Wonder Women ในเรื่องยังพูดถึง เอลิซาเบธ ฮาโลเวย์ มาร์สตัน และวิลเลียม เมาล์ตัน มาร์สตันอีกด้วย โอลิฟ เบิร์นได้รับบทโดยนักแสดงชาวออสเตรเลีย  เบลล่า ฮีทโคท
== อ้างอิง ==
บุคคลที่เกิดในปี พ.ศ. 2447
บุคคลที่เสียชีวิตในปี พ.ศ. 2533
วันเดอร์วูแมน
Show Me Your Son ลูกแม่หล่อมาก

Show Me Your Son ลูกแม่หล่อมาก รายการโทรทัศน์ของไทยประเภทเกมโชว์ซึ่งซื้อลิขสิทธิ์มาจากประเทศเกาหลีใต้ เพื่อเสริมสร้างความเข้าใจกันระหว่างแม่สามีและลูกสะใภ้และลดปัญหาความบาดหมางของทั้งสอง ผลิตโดย เวิร์คพอยท์ เอ็นเทอร์เทนเมนท์ และ โต๊ะกลมโทรทัศน์ ดำเนินรายการโดย ว่าน - ธนกฤต พานิชวิทย์ และไอซ์ - อภิษฎา เครือคงคา ออกอากาศทุกวันเสาร์ เดิมออกอากาศในเวลา 20.15 – 21.15 น. ทางช่องเวิร์คพอยท์ ตั้งแต่วันที่ 23 ธันวาคม พ.ศ. 2560 ต่อจากรายการ We Kid Thailand เด็กร้องก้องโลก 2 แต่ในปี พ.ศ. 2561 เป็นต้นมา ได้ย้ายเวลาออกอากาศเป็นช่วงกลางวัน เวลา 12.30 – 13.30 น. ถัดจากรายการ ตลกหกฉาก ที่ย้ายเวลาออกอากาศให้เร็วขึ้น
== พิธีกร ==
ธนกฤต พานิชวิทย์
อภิษฎา เครือคงคา
== กติกา ==
ในแต่ละสัปดาห์สาวโสดประจำสัปดาห์จะออกตามหาคู่แต่เธอจะไม่มีโอกาสพูดคุยทำความรู้จักกับชายหนุ่มทั้ง 4 คนเพราะเธอจะได้รู้เรื่องราวของชายหนุ่มทั้ง 4 จากปากแม่ของพวกเขาแทนโดยที่ลูกชายจะถูกซ่อนอยู่ในห้องพักไม่ให้สาวโสดได้เห็น
=== กติการอบที่ 1 ===
กติกาในรอบนี้คือคุณแม่จากทั้ง 4 บ้านจะต้องพูดถึงนิยามหรือคำจำกัดความของลูกชายเมื่อคุณแม่ทั้ง 4 บ้านพูดคำจำกัดความของลูกชายจบลงสาวโสดก็จะต้องคัดคุณแม่ออก 1 คน
=== กติการอบที่ 2 ===
กติกาในรอบนี้คือคุณแม่ทั้ง 3 บ้านที่เหลือจะต้องพูดถึงกิจกรรมยามว่างของลูกชายแบบคร่าว ๆ ก่อนที่ทางรายการจะให้สาวโสดได้ดูวีทีอาร์กิจกรรมยามว่างของชายหนุ่มทั้ง 3 แบบเต็ม ๆ เมื่อสาวโสดได้ดูวีทีอาร์จบลงก็จะต้องคัดคุณแม่ออกอีก 1 คน
=== กติการอบที่ 3 ===
กติกาในรอบนี้ชายหนุ่มทั้ง 2 จะต้องออกมาจากห้องพักและโชว์ความสามารถให้สาวโสดได้เห็นเพื่อเธอจะได้ให้คะแนนโดยสาวโสดจะมีคะแนนให้กับโชว์ของทั้ง 2 หนุ่มโชว์ละ 5 คะแนน (ซึ่งคะแนนส่วนนี้เป็นคะแนนส่วนตัว) เมื่อการแสดงโชว์ของชายหนุ่มทั้ง 2 จบลงสาวโสดก็จะต้องให้คะแนน หากใครได้คะแนนจากสาวโสดมากกว่าก็จะชนะในรอบนี้ไป
=== กติการอบสุดท้าย ===
สำหรับกติกาในรอบสุดท้ายคุณแม่ของทั้งสองฝ่ายจะออกมาพูดความในใจที่จะขอจากสาวโสดคนละ 1 ข้อจากนั้นฝ่ายสาวโสดจะต้องทำการเลือกคู่แม่ลูกที่ชื่นชอบมากที่สุดเพียงคู่เดียว เพื่อไปคบหาดูใจกันต่อ
== อ้างอิง ==
== แหล่งข้อมูลอื่น ==
รายการโทรทัศน์ไทย
รายการโทรทัศน์ช่องเวิร์คพอยท์ทีวี
รายการโทรทัศน์ไทยที่เริ่มออกอากาศตั้งแต่ พ.ศ. 2560
อีไลซา

อีไลซา (ELISA; ย่อมาจาก enzyme-linked immunosorbent assay) เป็นการทดสอบที่ใช้แอนติบอดีและการเปลี่ยนแปลงของสีในการวิเคราะห์หรือหาตัวตนของสาร นิยมใช้ในการหาความเข้มข้นของแอนติเจนในสารละลาย และเป็นวิธีที่ใช้สำหรับการวินิจฉัยทางการแพทย์ รวมไปถึงการควบคุมคุณภาพผลิตภัณฑ์ในโรงงานเช่นกัน
หลักการทำงานนั้นเริ่มจากการให้แอนติเจนยึดติดกับพิ้นผิวในหลอดแก้ว หากมีแอนติบอดีปรากฏอยู่ในสารละลาย แอนติเจนจะสร้างพันธะกับแอนติบอดี ซึ่งแอนติบอดีนี้จะถูกยึดติดไว้กับเอนไซม์ เมื่อสารที่ประกอบด้วยซับสเตรตของเอนไซม์นี้ืทำปฏิกิริยากับสารละลาย สีของซับสเตรตดังกล่าวจะเปลี่ยน ทำให้สามารถรู้ความเข้มข้นของแอนติเจนได้
==อ้างอิง==
การทดสอบทางการแพทย์
วัดนพทองดีศรีพฤฒาราม

วัดนพทองดีศรีพฤฒาราม (วัดโป่ง) ชาวบ้านนิยมเรียก " วัดโป่ง " จากการบอกเล่า วัดโป่งนี้เริ่มสร้างเมื่อ พ.ศ. 2359 มี " นายสนั่น คงเมือง " เป็นคนบ้านโป่ง เป็นผู้มอบที่ดินถวายสร้างวัด จำนวน 17 ไร่ 1 งาน 40 ตารางวา
วัดโป่งนี้ตั้งอยู่ในหมู่บ้านโป่ง ซึ่งในสมัยนั้นหมู่บ้านโป่ง ยังเป็นป่าหนาทึบ มีป่าสัตว์น้อยใหญ่อาศัยอยู่ บริเวณนี้เป็นดินโป่งที่มีรสดินเค็ม ซึ่งจากการบอกเล่าของคนเฒ่าคนแก่ให้ฟังว่า สมัยนั้นมีพระธุดงค์มาจากเมืองโคราช แล้วท่านก็ได้หยุดพักปักกลดที่นี่ ชาวบ้านได้มาทำบุญเกิดความเลื่อมใสศรัทธาในตัวท่านมาก ชาวบ้านจึงนิมนต์ท่านอยู่จำพรรษาที่นี่ นามท่านมาทราบภายหลังว่า " หลวงพ่อดี " วัดนี้สร้างเมื่อ พ.ศ. 2389 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ปัจจุบันนี้มีเนื้อที่ตั้งวัดทั้งหมด 25 ไร่ เศษ
นอกจากนี้ยังมีเกจิดังแห่งวัดนพทองดีศรีพฤฒาราม (วัดโป่ง) คือ " พระครูวิสุทธิกิจจาทร (หลวงพ่อชม กสโร) "อดีตเจ้าอาวาส ที่สังขารท่านไม่เน่าเปลือยจนถึงปัจจุบันนี้
== รายนามเจ้าอาวาสวัดตั้งแต่อดีตจนถึงปัจจุบัน ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ || รายนาม || width=13%| เริ่มวาระ || width=13%| สิ้นสุดวาระ || รวมระยะเวลา (ปี) || หมายเหตุ
|-
| bgcolor = "#E9E9E9"| 1 ||เจ้าอธิการบัว || - || - || - || ลาสิกขาบท
|-
| bgcolor = "#E9E9E9"| 2 || พระครูวิสุทธิกิจจาทร (ชม กสโร) || พ.ศ. 2486 || 17 กุมภาพันธ์ พ.ศ. 2539 || 53 ปี || มรณภาพ
|-
| bgcolor = "#E9E9E9"| 1 ||พระครูธรรมรังษีวิสุทธิ์ (อาจารย์พร-หลวงพ่อพร) || พ.ศ. 2539 || ปัจจุบัน || - || ดำรงตำแหน่งอยู่
|-
|}
== อ้างอิง ==
== แหล่งข้อมูลอื่น ==
ประวัติ วัดโป่ง ชลบุรี
วัดไทยในสังกัดคณะสงฆ์มหานิกาย
วัดในอำเภอบางละมุง
ไทยแลนด์แชมเปียนส์คัพ 2561

การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2561 หรือในอีกชื่อเรียกว่า ออมสินไทยแลนด์แชมเปียนส์คัพ 2018 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 2 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามศุภชลาศัย ใน กรุงเทพมหานคร และเป็นครั้งแรกที่ทางสมาคมฟุตบอลจะนำเทคโนโลยี วีเออาร์ (V.A.R. หรือ Video Assistant Referees) มาใช้ในการตัดสินและครั้งนี้เป็นครั้งแรกในการยิงลูกโทษตัดสินจะเป็นการยิงลูกโทษแบบใหม่ ABBA (เอบีบีเอ) ซึ่งถือได้ว่าเป็นการยิงลูกโทษตัดสินแบบใหม่ครั้งแรกของวงการฟุตบอลไทยเช่นกัน
== การแข่งขัน ==
{| width=92%
|-
|
|
|}
|style="vertical-align:top"|
|style="vertical-align:top; width:50%"|
{| cellspacing="0" cellpadding="0" style="font-size:90%; margin:auto"
|-
!width=25| !!width=25|
|-
|GK ||1 || ฉัตรชัย บุตรพรหม
|-
|DF || 2 || อาทิตย์ ดาวสว่าง || || 
|-
|DF || 4 || ปิยพล ผานิชกุล
|-
|DF || 5 || วิกตูร์ การ์ดูซู  ||  ||  || 
|-
|DF || 36 || ชินภัทร ลีเอาะ || || 
|-
|MF || 6 || พิธิวัต สุขจิตธรรมกุล
|-
|MF || 8 || อี ย็อง-แร
|-
|MF || 10 || ศิวกรณ์ เตียตระกูล ||  ||   || 
|-
|MF || 18 || ชัยวัฒน์ บุราณ ||  ||  || 
|-
|FW || 11 || กิลแบร์ตู มาเชนา 14px
|-
|FW || 23 || เคลย์ตง ซิลวา
|-
|colspan=3|ผู้เล่นสำรอง:
|-
|GK || 28 || สรานนท์ อนุอินทร์
|-
|DF || 3 || ธนะศักดิ์ ศรีใส ||  ||  || 
|-
|FW  || 24 || วรวุฒิ นามเวช
|-
|DF || 30 || สุริยา สิงห์มุ้ย
|-
|DF || 33 || ศราวุธ อินทร์แป้น
|-
|MF || 21 || ปฐมพล เจริญรัตนาภิรมย์
|-
|FW || 9 || มงคล ทศไกร ||  ||  || 
|-
|FW || 16 || อัครวินทร์ สวัสดี
|-
|FW || 37 || จอโกโก
|-
|colspan=3|หัวหน้าผู้ฝึกสอน:
|-
|colspan=4| อาเลชังดรี กามา
|}
|}
{| width=100% style="font-size: 90%"
|
ผู้ช่วยผู้ตัดสิน:
ภัทรพงษ์ กิจสถิตย์
ราวุฒิ นาคฤทธิ์
ผู้ตัดสินที่สี่:
มงคลชัย เพชรศรี
ผู้ควบคุมการแข่งขัน:
ผู้ประเมินผู้ตัดสิน:
| width=55% valign=top|
กติกา
90 นาที
การยิงลูกโทษ หากเสมอกัน
เปลี่ยนผู้เล่นสำรองได้ 3 คน
|}
== การถ่ายทอดสด ==
True4U
True Sport HD 2
True Sport 2
== รางวัล ==
รางวัลทีมชนะเลิศ พร้อมกับเหรียญรางวัลและถ้วยรางวัลใบใหม่ให้กับทีมชนะเลิศ ได้แก่ เชียงราย ยูไนเต็ด
รางวัลทีมรองชนะเลิศ พร้อมกับเหรียญรางวัลสำหรับทีมรองชนะเลิศ ได้แก่ บุรีรัมย์ ยูไนเต็ด
รางวัลแมนออฟเดอะแมตช์ พร้อมกับเงินรางวัลจากธนาคารออมสิน 50,000 บาท ได้แก่ วิกตูร์ การ์ดูซู (เชียงราย ยูไนเต็ด)
== อ้างอิง ==
ไทยแลนด์แชมเปียนส์คัพแบ่งตามฤดูกาล
ฟุตบอลในประเทศไทยปี พ.ศ. 2561
การแข่งขันกีฬาในกรุงเทพมหานคร
นัดการแข่งขันของสโมสรฟุตบอลบุรีรัมย์ ยูไนเต็ด
นัดการแข่งขันของสโมสรฟุตบอลเชียงราย ยูไนเต็ด
สิ่งมีชีวิตที่เกือบอยู่ในข่ายเสี่ยงต่อการสูญพันธุ์

สิ่งมีชีวิตที่เกือบอยู่ในข่ายเสี่ยงต่อการสูญพันธุ์ เป็นสปีชีส์ที่จัดอยู่ในประเภทความเสี่ยงเกือบใกล้สูญพันธุ์ (NT) ตามสหภาพนานาชาติเพื่อการอนุรักษ์ธรรมชาติและทรัพยากรธรรมชาติ สถานะนี้เป็นสถานะที่สิ่งมีชีวิตกำลังถูกคุกคามภายในอนาคต ถึงแม้ในปัจจุบันสิ่งมีชีวิตอาจจะยังไม่ถูกคุกคาม ไอยูซีเอ็นจะประเมินสิ่งมีชีวิตตามช่วงเวลาที่เหมาะสม
การประเมินจะดูจากสิ่งมีชีวิตที่ถูกคุกคามหรือสิ่งมีชีวิตที่ลดลงอย่างรวดเร็ว สิ่งมีชีวิตที่เกือบอยู่ในข่ายเสี่ยงต่อการสูญพันธุ์ถูกประเมินเมื่อปี พ.ศ. 2544 จวบจนถึงปัจจุบัน การจำแนกสิ่งมีชีวิตประเภทนี้จะจัดอยู่ในหมวดหมู่ใหม่
ในรายการบัญชีแดงไอยูซีเอ็น ฉบับปี พ.ศ. 2551 มีสัตว์จำนวน 2,448 ชนิด และ 1,065 ชนิดของพืช รวมอยู่ในหมวดความเสี่ยงเกือบใกล้สูญพันธุ์ ตัวอย่างคือนากยุโรป และหมาป่าเคราขาว
== คลังภาพ ==
ไฟล์:Otter in Southwold.jpg|นากใหญ่ธรรมดา เป็นสัตว์ที่เกือบอยู่ในข่ายเสี่ยงต่อการสูญพันธุ์
ไฟล์:Maned wolf-aguara guazu.jpeg|หมาป่าเคราขาว เป็นสัตว์ที่เกือบอยู่ในข่ายเสี่ยงต่อการสูญพันธุ์เนื่องจากสูญเสียพื้นที่อยู่อาศัย
ไฟล์:Gray Bat USACE.jpg|คางคาวเทา ถูกย้ายจาก "ชนิดใกล้สูญพันธุ์" เป็น "เกือบอยู่ในข่ายเสี่ยงต่อการสูญพันธุ์" เนื่องจากการอนุรักษ์ประสบความสำเร็จ
ไฟล์:Pod Monodon monoceros.jpg|วาฬนาร์วาล เป็นสัตว์ที่เกือบอยู่ในข่ายเสี่ยงต่อการสูญพันธุ์
== อ้างอิง ==
== แหล่งข้อมูลอื่น ==
List of Near Threatened species as identified by the IUCN Red List of Threatened Species
การอนุรักษ์
สิ่งมีชีวิต
การสูญพันธุ์
สิ่งมีชีวิตที่เกือบอยู่ในข่ายเสี่ยงต่อการสูญพันธุ์
พระเจ้าอัลฟอนโซที่ 12 แห่งสเปน

พระเจ้าอัลฟอนโซที่ 12 (Alfonso Francisco de Asís Fernando Pío Juan María de la Concepción Gregorio Pelayo; 28 พฤศจิกายน ค.ศ. 185725 พฤศจิกายน ค.ศ. 1885) หรือที่เรียกพระองค์ว่า ผู้สร้างสันติ (El Pacificador) หรือ (The Peacemaker) เป็น พระมหากษัตริย์แห่งสเปน ตั้งแต่วันที่ 29 ธันวาคม ค.ศ. 1874 จนกระทั่งสวรรคตใน 1885 หลักจากการปฏิวัติที่ทำให้สมเด็จพระราชินีนาถอิซาเบลที่ 2 พระราชมารดาของพระองค์ออกจากราชบัลลังก์ในปี 1868 อัลฟอนโซทรงศึกษาในออสเตรียและฝรั่งเศส พระราชมารดาของพระองค์สละราชสมบัติแก่พระองค์ในปี ค.ศ. 1870 และเสด็จกลับมายังสเปนในฐานะพระมหากษัตริย์ในปี ค.ศ. 1874 ภายหลังการรัฐประหารโดยทหารกับสาธารณรัฐสเปนที่ 1 พระองค์เสด็จสวรรคตในพระชนมายุ 27 พรรษา ในปี ค.ศ. 1885 และการขึ้นครองราชบัลลังก์ของพระเจ้าอัลฟอนโซที่ 13 พระราชโอรสองค์เดียวซึ่งพระราชสมภพในปีถัดมา พระองค์เป็นพระมหากษัตริย์องค์ล่าสุดของสเปนที่สวรรคตขณะอยู่บนราชบัลลังก์
== พระราชประวัติ ==


พระเจ้าอัลฟอนโซที่ 12 เสด็จพระราชสมภพเมื่อวันที่ 28 พฤศจิกายน ค.ศ. 1857 ณ มาดริด เป็นพระราชโอรสพระองค์แรกในสมเด็จพระราชินีนาถอิซาเบลที่ 2 และฟรันซิสโก เด อาซิส พระราชสวามี พระองค์ได้รับการคาดการว่าจะทรงราชย์เป็นพระมหากษัตริย์แห่งสเปนต่อจากพระราชมารดา ทั้งนี้ ฟรันซิสโก เก อาซิส พระราชบิดาของพระองค์ทรงมีฐานันดรเป็นพระมหากษัตริย์แห่งสเปน และทรงมีฐานันดรที่ ฮิสมาเจสตี ซึ่งเป็นผู้ปกครองประเทศร่วมกับพระมเหสี
== อภิเษกสมรส ==

อัลฟอนโซที่ 12 เข้าพระราชพิธีอภิเษกสมรสครั้งแรกกับ เมร์เซเดสแห่งออร์เลอ็อง เมื่อวันที่ 23 มกราคม ค.ศ. 1878 แต่ไม่ทรงมีพระราชบุตรร่วมกัน ต่อมา เมร์เซเดสแห่งออเรล็อง ได้สวรรคตลง จึงทรงเสกสมรสอีกครั้งกับ มารีอา กริสตีนาแห่งออสเตรีย มีพระราชบุตรดังนี้
มารีอา เด ลาซ เมร์เซเดส เจ้าหญิงแห่งอัสตูเรียส
มารีอา เตเรซา
พระเจ้าอัลฟอนโซที่ 13
== สวรรคต ==

พระเจ้าอัลฟอนโซที่ 12 เสด็จสวรรคตเมื่อวันที่ 25 พฤศจิกายน ค.ศ. 1885 ซึ่งก่อนวันครบรอบพระชนมพรรษาปีที่ 28 พรรษาเพียง 3 วัน ด้วยทรงประชวรโรควัณโรค แต่สำนักพระราชวังได้ออกแถงการณ์ว่าสาเหตุของการสวรรคตนั้นคือโรคบิด

ค.ศ. 1902 มารีอา กริสตีนา พระมเหสีพระองค์ที่ 2 มีพระราชประสงค์ตั้งพระบรมราชานุสาวรีย์พระเจ้าอัลฟอนโซที่ 12 โดยสร้างเสร็จในปี ค.ศ. 1922
== หมายเหตุ ==
== แหล่งข้อมูลอื่น ==
Historiaantiqua. Alfonso XII; (Spanish) (2008)
พระมหากษัตริย์สเปน
ราชวงศ์บูร์บง
เจ้าชายสเปน
บุคคลจากมาดริด
มาเรีย คริสตินาแห่งออสเตรีย สมเด็จพระราชินีแห่งสเปน

มาเรีย คริสตินาแห่งออสเตรีย สมเด็จพระราชินีแห่งสเปน (María Cristina de Habsburgo-Lorena) (Maria Christina of Austria)
== พระราชประวัติ ==
มาเรีย คริสตินาแห่งออสเตรีย สมเด็จพระราชินีแห่งสเปน ทรงมีพระนามเดิมว่า อาร์ชดัชเชสมาเรีย คริสตินาแห่งออสเตรีย เสด็จพระราชสมภพเมื่อวันที่ 21 กรกฎาคม พ.ศ. 2401 ณ ออสเตรีย เป็นพระธิดาใน อาร์ชดยุกคาร์ล เฟอร์ดินานด์แห่งออสเตรีย และ อาร์ชดัชเชสเอลิซาเบธ ฟรานซิสกาแห่งออสเตรีย โดยก่อนจะทรงเป็นสมเด็จพระราชินีแห่งสเปนนั้น พระองค์ทรงเป็นผู้มีการศึกษาดี สิริโฉมงดงามดี และทรงรักความยุติธรรมมาก เป็นคนเถรตรงคนนึงในราชสำนักออสเตรีย
== เสกสมรส ==

อาร์ชดัชเชสมาเรีย คริสตินาแห่งออสเตรีย เข้าพระราชพิธีอภิเษกสมรสกับ พระเจ้าอัลฟอนโซที่ 12 แห่งสเปน เมื่อวันที่ 29 พฤศจิกายน พ.ศ. 2422 รับพระราชทานพระอิสริยยศเป็น สมเด็จพระราชินีแห่งสเปน มีพระราชบุตรดังนี้
เมอร์เซเดส เจ้าหญิงแห่งอัสตูเรียส
อินฟันตามาเรีย เทเรซาแห่งสเปน
พระเจ้าอัลฟอนโซที่ 13 แห่งสเปน
พระองค์เป็นพระมเหสีพระองค์ที่ 2 เนื่องจากพระมเหสีพระองค์แรกของพระราชสวามีคือ เมอร์เซเดสแห่งออร์เลอ็อง สมเด็จพระราชินีแห่งสเปน เสด็จสวรรคตลง ตำแหน่งสมเด็จพระราชินีแห่งสเปนจึงเป็นของพระองค์ทันทีหลังจากเสกสมรส
== ผู้สำเร็จราชการทนพระองค์และสมเด็จพระราชินีหม้าย ==
หลังจาก พระเจ้าอัลฟอนโซที่ 12 แห่งสเปน พระราชสวามีเสด็จสวรรคต พระองค์จึงเป็นผู้สำเร็จราชการแทนพระองค์พระราชโอรสคือ พระเจ้าอัลฟอนโซที่ 13 แห่งสเปน ซึ่งทรงมีพระชนมายุยังไม่บรรลุนิติภาวะไม่สามารถทรงราชย์ได้ โดยภายหลังพระราชโอรสของพระองค์ทรงราชย์ พระองค์ได้รับการสถาปนาพระอิสริยยศศักดิ์เทียบเท่า สมเด็จพระราชินีนาถ และทรงได้รับการสถาปนาเป็น สมเด็จพระราชินีหม้ายแห่งสเปน
== สวรรคต ==
มาเรีย คริสตินาแห่งออสเตรีย สมเด็จพระราชินีแห่งสเปน เสด็จสวรรคตเมื่อวันที่ 6 กุมภาพันธ์ พ.ศ. 2472 ขณะมีพระชนมายุได้ 70 พรรษา โดยสาเหตุนั้นเกิดจากการเสียพระราชหฤทัยจากการปฏิวัติสเปนสู่ระบอบสาธารณรัฐ
== พระอิสริยยศ ==



บุคคลที่เกิดในปี พ.ศ. 2401
บุคคลที่เสียชีวิตในปี พ.ศ. 2472
ราชวงศ์บูร์บง
เจ้าหญิงสเปน
อาร์ชดัชเชสแห่งออสเตรีย
บุคคลจากออสเตรีย
ราชินีแห่งสเปน
ผู้สำเร็จราชการแทนพระองค์ที่เป็นสตรี
เรือหลวง นาวีอันดามัน

เรือหลวง นาวีอันดามัน เป็นนักมวยไทยประเภทมวยฝีมือจากจังหวัดภูเก็ต ผู้ซึ่งเคยทำหน้าที่เป็นนักกีฬามวยสากลสมัครเล่น ชุดทีมชาติไทย
== ประวัติ ==
วันที่ 24 มิถุนายน พ.ศ. 2560 เรือหลวงเป็นฝ่ายชนะน็อกดาวไฟ ส.เสือเพชร ในยกที่ 3 ที่เวทีมวยสยามอ้อมน้อย จากนั้น ในวันที่ 26 สิงหาคม ของปีดังกล่าว เรือหลวงเป็นฝ่ายชนะคะแนนทนายเค ลูกเขาขวาง เจ.เอส.พี. และในวันที่ 30 กันยายน เขาได้ขึ้นชกกับกุมารทอง จิตรเมืองนนท์ ซึ่งเรือหลวงเป็นฝ่ายแพ้คะแนน ส่วนในวันที่ 18 ธันวาคม เขาได้ขึ้นชกกับแอ๊ดดำ ทีเด็ด 99 ในศึกบางระจัน ที่สนามมวยราชดำเนิน
== มวยสากลสมัครเล่น ==
เรือหลวงยังเข้าร่วมการแข่งมวยสากลสมัครเล่นโดยใช้ชื่อรุตชกาญจน์ จันทร์ตรง ซึ่งเป็นชื่อจริงในการขึ้นชก โดยในวันที่ 5 เมษายน พ.ศ. 2560 รุตชกาญจน์ได้เข้าแข่งขันในศึกไทยแลนด์อินวิเตชั่น อินเตอร์เนชั่นแนล บ็อกซิ่ง ทัวร์นาเมนท์ ครั้งที่ 2 ที่บีจี ฮอลล์ คลองสาม จังหวัดปทุมธานี จากการแข่งครั้งนี้ เขาเป็นฝ่ายแพ้คะแนนดอร์จินแยมบู ออตกอนดาลาย จากประเทศมองโกเลีย ในรุ่นไลท์เวท
== ผลสืบเนื่อง ==
จากความสำเร็จของเรือหลวง ส่งผลให้อนันตศักดิ์ พันธ์ยุทธภูมิ (เจ้าของฉายา ศอกขวาน) ซึ่งเป็นผู้อยู่เบื้องหลัง ได้กลับมามีชื่อเสียงอีกครั้ง หลังห่างหายไปจากวงการ นานนับสิบปี
== สถิติการแข่งขัน ==
มวยไทยอาชีพ
มวยสากลสมัครเล่น
== อ้างอิง ==
== แหล่งข้อมูลอื่น ==
สถิติการขึ้นชกมวยไทยของ เรือหลวง นาวีอันดามัน - ผลมวย-มวยไทย.com
นักมวยไทยชาวไทย
นักมวยสากลสมัครเล่นชาวไทย
นักกีฬาทีมชาติไทย
บุคคลจากจังหวัดภูเก็ต
เรือหลวงจักรีนฤเบศร
ทหารพราน
ค่า p

ในวิชาสถิติว่าด้วยการทดสอบสมมติฐาน ค่า p (p-value) หรือค่าความน่าจะเป็น (probability value) คือสัดส่วนของความน่าจะเป็น ที่ข้อสรุปหนึ่งทางสถิติ (เช่นความแตกต่างระหว่างมัชฌิมของตัวอย่างสองกลุ่ม) จะมีค่าเท่ากันหรือมากกว่าค่าจากการสังเกต (observed value) ในกรณีที่สมมติฐานว่างเป็นจริง ค่า p มักถูกใช้เพื่อทดสอบสมมติฐานทางสถิติในงานวิจัยสาขาต่าง ๆ เช่น ฟิสิกส์, เศรษฐศาสตร์, การเงิน, รัฐศาสตร์, จิตวิทยา, ชีววิทยา, อาชญาวิทยา และสังคมวิทยา การใช้ค่า p อย่างผิด ๆ เป็นประเด็นหนึ่งที่เป็นที่ถกเถียง
==แนวคิดพื้นฐาน==
การใช้ค่า p ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่ง ๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้
ดังนั้นสมมติฐานหรือคำอ้างค้านในที่นี้ก็คือสมมติฐานว่าง ซึ่งเป็นสมมติฐานที่ต้องนิยามให้ชัดเจนในการพิสูจน์ ผลการวิจัยหนึ่ง ๆ จะมีนัยสำคัญทางสถิติ ถ้ามันทำให้เราสามารถปฏิเสธสมมติฐานว่างได้ ผลการวิจัยที่มีนัยสำคัญทางสถิติควรจะมีโอกาสเกิดขึ้นน้อยมาก ๆ หากสมมติให้สมมติฐานว่างเป็นจริง เช่นนั้นแล้วเราก็จำเป็นจะต้องปฏิเสธสมมติฐานว่าง ทำให้สมมติฐานที่จะเป็นจริงได้ ก็คือสมมติฐานอื่นที่ไม่ใช่สมมติฐานว่าง อย่างไรก็ดี ถ้าสมมติฐานทางเลือกไม่ได้มีสมมติฐานเดียว ลำพังเฉพาะการสามารถปฏิเสธสมมติฐานว่างได้ ไม่ได้บอกเราว่าสมมติฐานทางเลือกอื่น ๆ นั้น อันไหนเป็นสมมติฐานที่ถูกต้อง
== อ้างอิง ==
การทดสอบสมมุติฐาน
เครซีเออร์ (เพลงเทย์เลอร์ สวิฟต์)

"เครซีเออร์" (Crazier) เป็นเพลงของศิลปินชาวอเมริกัน เทย์เลอร์ สวิฟต์ เพลงแต่งโดยสวิฟต์ และโรเบิร์ต เอลลิส ออร์รอลล์ ผลิตโดยนาธาน แชปแมน โดยสวิฟต์เป็นผู้ช่วยผลิตเพลง เพลงปรากฏในภาพยนตร์ เดอะมูฟวี และในอัลบั้มเพลงประกอบภาพยนตร์ เพลงเป็นแนวบัลลาดผ่อนคลาย โดยมีความเป็นคันทรีและเนื้อเพลงเล่าถึงการมีความรัก สวิฟต์ร้องเพลงนี้ขณะปรากฏตัวในภาพยนตร์แฮนนาห์ มอนทานา: เดอะมูฟวี ฉากดังกล่าวถูกคัดมาใส่ในมิวสิกวิดีโอเพลง "เครซีเออร์" เพลงถูกเปิดตามรายการวิทยุเรดิโอดิสนีย์ และช่องดิสนีย์แชนเนิล ซึ่งช่วยส่งเสริมการจำหน่ายภาพยนตร์ เพลงติดชาร์ตอันดับที่ 17 บนชาร์ตบิลบอร์ดฮอต 100 อันดับที่ 64 ในชาร์ตซิงเกิลของออสเตรเลีย อันดับที่ 67 ในชาร์ตแคนาเดียนฮอต 100 และอันดับที่ 100 ในชาร์ตซิงเกิลของสหราชอาณาจักร
"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ตบิลบอร์ดฮอต 100 ในสหรัฐ
== อ้างอิง ==
เพลงในปี พ.ศ. 2552
เพลงของเทย์เลอร์ สวิฟต์
เพลงที่แต่งโดยเทย์เลอร์ สวิฟต์
เพลงจากภาพยนตร์
ประเทศไทยในโอลิมปิกฤดูหนาว 2018

ประเทศไทย เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 (พ.ศ. 2561) ณ เมืองพย็องชัง ประเทศเกาหลีใต้ ระหว่างวันที่ 9 – 25 กุมภาพันธ์ พ.ศ. 2561 นับเป็นครั้งที่สี่ที่ไทยส่งนักกีฬาเข้าร่วมแข่งขัน โดยมีนักกีฬา 4 คน ได้แก่ นิโกลา ซานอน, อเล็กเซีย อริษรา เชนเคล, มรรค จันเหลือง และคาเรน จันเหลือง ลงแข่งขันใน 2 ประเภทกีฬา นับเป็นคณะผู้แทนที่ใหญ่ที่สุดของประเทศที่ส่งไปยังโอลิมปิกฤดูหนาว
== ผู้ร่วมแข่งขัน ==
==  สกีอัลไพน์ ==
ตัวแทนประเทศไทยที่ผ่านการคัดเลือกสกีอัลไพน์มีจำนวนสองคน ชายหนึ่งคนและหญิงหนึ่งคน
== สกีครอสคันทรี ==
นักกีฬาไทยผ่านการคัดเลือกจำนวนสองคน ชายหนึ่งคนและหญิงหนึ่งคน ได้แก่ มรรค จันเหลือง และคาเรน จันเหลือง ซึ่งเป็นพี่น้องลูกครึ่งอิตาลี-ไทย จากเมือง Gressoney-La-Trinité ประเทศอิตาลี
== อ้างอิง ==
ประเทศที่เข้าร่วมกีฬาโอลิมปิกฤดูหนาว 2018
2018